PATVIRTINTA

Viešojo saugumo fakulteto tarybos

2017 m. vasario 7 d. nutarimu Nr. 1VS - 2

**Pasiektais pokyčiais užpildytas veiksmų planas[[1]](#footnote-1)**

2016-10-24

Remiantis Mykolo Romerio universiteto Senato 2016 m. balandžio 6 d. nutarimu Nr. 1SN- 36, 40.1 punktu, atsižvelgdami į SKVC, 2015-04-14, Nr. SV6-18 nutartį, pagal kurią, remiantis EVALAG išvadomis, 1 pakopos programa TEISĖ IR IKITEISIMINIS PROCESAS (LAW AND PRETRIAL PROCESS) (Teisės kryptyje) (Valstybinis kodas: 612M90008) akredituota 6 metams, teikiame šį pasiektais pokyčiais užpildytą veiksmų planą.

Planas parengtas remiantis trijų tipų dokumentais.

1) Remiamasi išorinio vertinimo komisijos ekspertų išvadomis-pasiūlymais (akcentuojami ekspertų pasiūlymai);

2) Remiamasi studentų nuomonės apie studijų kokybę anoniminės apklausos rezultatais ir

 3 ) Remiamasi SPK išplėstinių posėdžių, dalyvaujant studentams (pvz., vertinant ar numatytieji pokyčiai buvo pasiekti, organizuoti susitikimai su studentų atstovais: 2016-09-05; 2016-10-12) metu išsakytais pasiūlymais programų tobulinimui.

Pasiūlymai kokybės tobulinimui siekiant patogumo apibendrinti ir skirstomi į grupes.

Juos pristatome kartu su priemonėmis 2016/17 akademiniams metams.

Studijų programa: **TEISĖ IR IKITEISIMINIS PROCESAS (LAW AND PRETRIAL PROCESS) (1 pakopa)**

**Šiuo metu studentų:**

Studijuojančiųjų nuolatine forma: 341

Studijuojančiųjų ištęstine forma: 135

Iš viso (2016 – 10 – 24): 476 studentai

|  |  |  |  |  |
| --- | --- | --- | --- | --- |
| **Pastaba: rekomendacija** | **Diskusijos apibendrinimas** | **Veiksmai programos tobulinimui** | **Baigta (data)**  | **Pasiekti pokyčiai**  |
| **1** | **2** | **3** | **4** | **5** |
| Analizuodami studijų programos sandarą, ekspertai pabrėžė reikmę labiau integruoti studijas, labiau siejant teisės ir ikiteisminio proceso aspektus, taip pat didinti studijų tarptautiškumą (Ataskaita; psl. 11) | Ekspertų rekomendacija apsvarstyta, numatytos veiklos integravimui bei tarptautiškumo skatinimui | Integravimas vykdytinas baigiamojo darbo bei praktikos užduočių išsamesniame formulavime; tarptautiškumo didinimas siektinas, labiau pasinaudojant Erasmus plius mainų galimybe (bei kitų mainų galimybėmis) | 2015-2016 | **Atlikta**Pažymėtina, kad į rekomendaciją atsižvelgiama ir ji įgyvendinama trimis kryptimis.1. Studijų aspektų (teisė-ikiteisminis procesas) integravimas vykdomas siūlant studentams rengti baigiamuosius darbus (6 kr. įstojusiems 2014, 2015 ir 9 kr. įstojusiems 2016) temomis, kurios labiau integruoja šiuos du aspektus. Studijų programos komitete, dalyvaujant socialiniams partneriams yra daugiau diskutuojama apie sąsajas, temų formulavimo ekspertavimas patikimas socialiniams partneriams (LR prokuratūros darbuotojams)
2. Studijų tarptautiškumo didinimas. Pažymėtina, kad vis daugiau studentų dalyvauja Erasmus plius akademiniuose mainuose. Rengiant 2014 m. pavasario sem. savianalizę, buvo 3 kandidatai dalyvauti mainuose 2014 rudens semestre. Visi trys kandidatai ir dalyvavo studijų mainuose. Nuo to laiko Teisės ir ikiteisminio proceso studijų programos studentų, (iš viso) dalyvavusių mainuose: 8, ir viena paraiška pateikta šio plano rengimo metu (dalyvauti mainuose 2017 m. pavasario semestre).
3. Trečiasis aspektas - dalykų dėstymas anglų kalba. Dėl pačių ekspertų pažymėtų priežasčių (teisės ikiteisiminiame tyrime nacionalinės prigimties), dėstymas anglų kalba yra apsunkintas. Tačiau ir šiomis aplinkybėmis Viešojo saugumo fakultetas įgyvendina tam tikrus veiksmus.

**Pirmoji** veiklos kryptis šioje dimensijoje. Erasmus (atvykstančiųjų) dėstytojų darbas. Keli pavyzdžiai (tokių modulių nuo 2015 m. – 8; jie integruojami dėstomuose programoje dalykuose): 1. 2015 04 28 – 30 buvo dėstytas modulis: **Exstremism** (Barbora Vegrichtova; Police Academy of Czech Republic, Čekija)
2. 2015 02 22-25 buvo dėstytas modulis: **Pretrial Investigation in Czech Republic: What is similar, what is the same, and what is different in our countries** (Martin Laca; Academy of Police force in Bratislava; Slovakija)
3. 2014 10 22 – 24 dėstytas modulis: **Features of Pretrial Investigation: Comparative Aspect** (Karsten Bettels; Polizeiakademie Niedersachsen, Vokietija)

**Antroji** (originaliame plane nenumatyta, tai yra, papildoma) veiklos kryptis šioje dimensijojeMokslinėje veikloje, jau 6 kartus organizuojant mokslinę-praktinę konferenciją, 2016 m. balandžio mėn. ji pirmą kartą organizuota tarptautinė; studentai (virš 150 studentų ir dėstytojų) dalyvavo sekcijose, kuriose skaityti pranešimai anglų kalba (mokslininkai iš Bulgarijos (plenarinis pranešimas), Latvijos kitų šalių (<http://www.mruni.eu/lt/universitetas/fakultetai/>viesojo\_saugumo/detail.php?id=227693#.VxjlLvl96Uk). Studentai taip pat skaitė pranešimus. Tokiu būdu, net ir specialiai nedėstant atskiro dalyko anglų kalba, studijų programa yra praturtinama būtinomis patirtimis. |
| Analizuodami aplinką, priemones ir patalpas, ekspertai pažymėjo rekomendacijose reikmę išplėsti darbo vietų skaičių bibliotekoje bei prailginti darbo laiką bibliotekos (psl.14) | Ekspertų išvada/rekomendacija apsvarstyta, fakulteto administracija imsis priemonių, kurios, tačiau, yra ribotos, dėl ribotų išteklių | Ieškoti galimybių plėsti darbo vietų skaičių (tai yra sudėtinga dėl aplinkos suvaržymų) bei finansinių išteklių ribotumo | 2015 spalis | **Atlikta**2015 m. spalio mėn. Viešojo saugumo fakulteto darbo valandos prailgintos: iki 20.00 val.Taip pat 2015 rudens sem. įrengtos papildomai 5 skaitykloje darbo vietos; 1 iš jų - kompiuterizuota (su prieigomis prie prenumeruojamų duomenų bazių bei teisės dokumentų) |
| Analizuodami studijų procesą, ekspertai rekomendavo (psl. 17) atkreipti dėmesį įvertinimo etape į kompetencijas (ne vien į žinias) | Ekspertų išvada apsvarstyta; numatoma didinti kompetencijų raiškos reikmę vertinime praktikos vertinimo, kaupiamojo balo užduočių detalizavime | Kompetencijų demonstravimui vertinime (ne tik žinių) pasitelkti kaupiamojo balo suteikiamas galimybes;Atsiskaitymo už praktikas detalizavimas (darbo vadovo praktikos vietoje atsiliepimo, praktikos dienoraščio parengimas, savi-refleksijos, parengimas (akcentuojant įgytų kompetencijų visybiškumą) pokalbis) | 2015 pavasaris-ruduo | **Atlikta**1. Nuo 2015 m. MRU atsiskaitymuose didesnis lyginamasis svoris suteikiamas kaupiamajam vertinimui (kaip numato MRU Studijų rezultatų vertinimo tvarkos 10.4 (kaupiamasis vertinimas paprastai sudaro 50-60 proc. galutinio įvertinimo; nutarimas (Nr. 1SN-51, 2014-06-30), įsigaliojo nuo 2015 -02 -01). Šis Senato nutarimas įgalino parengti integralesnes, labiau į kompetencijų demonstravimą orientuotas užduotis, suteikiančias studentams galimybes demonstruoti ne tik atsiminimo, bet ir taikymo, analizės, vertinimo lygmens studijų rezultatus.
2. Praktikos (pirmą kartą praktikoje studentai dalyvavo 2015 m. pavasario semestre) atsiskaitymo detalizavimas, įvairių savirefleksijos, taip pat darbo vadovo praktikos darbo vietoje atsiliepimo apie visybišką veikla praktikoje užduočių perengimas.

Visos užduotys buvo parengtos 2015 m.1 ketv.; jos svarstytos Studijų programos komitete, taip pat (po teigiamos išvados: Fakulteto taryboje); jos skelbiamos ECTS aprašuose. Pirmosios organizuotos praktikos patirtis diskutuota 2015-06 -29 d. Studijų programos posėdyje.Teigiama patirtis taikoma nuo 2015 m. pavasario semestro ir organizuojant kitas praktikas, įvertinant atsiskaitymą už jas. |

1. Planas teikiamas praėjus, kaip numatyta, 18 mėn. nuo akreditavimo datos. [↑](#footnote-ref-1)